Jānis Skutelis
Jānis Skutelis (dzimis 1981. gada 15. augustā) ir latviešu komiķis, raidījumu un pasākumu vadītājs, aktieris. Kopš 2009. gada veido stāvizrādes, izveidojis un vadījis Karalisko improvizācijas teātri (KIT). Kā aktieris piedalījies Jaunā Rīgas teātra izrādēs "Linda Vista" (2018) un "Krizantēmas" (2021). Filmējies Matīsa Kažas filmās "Kino un mēs", "Kur vedīs ceļš", "Ūdens garša" un "Neona pavasaris", kā arī miniseriālā "Padomju džinsi". Par tēlojumu filmā "Kino un mēs" kopā ar Andri Keišu un Egonu Dombrovski saņēma nomināciju 2020. gada Lielā Kristapa balvai kategorijā "Labākais aktierdarbs galvenajā lomā" (nominēts kā aktieru ansamblis).